Ixef II Tadyizt n uwadem « Nnaqus » neɣ « Muḥend Akli » d argaz alemmas deg laɛmer, aglam yella-d s telqayt ɣef yiḍarren-is yettwagezmen asmi meẓẓi, d tikli-ines ɣef snat tɛekkzin i yerran aqarru-s ur dyettban ara gar tuyat-is meqqren. D anegzum-agi n yiḍarren-is i yeglan ula s tezmert-is d lǧehdis ur yezmir ara ad yerr ula ɣef yiman-is. Aglam-agi yerza s tuget iḍarren iɛibanen n Nnaqus, d wigi dɣa i d lsas n taḥkayt n uḍris-agi « Akken kan yebda yettimɣur, yettnerni, ikeččem di tudert, igzem-as ukamyun iḍarren-is ». Sb 34.